b'\n_START_ARTICLE_\nPertinakas\n_START_SECTION_\nAnkstyvasis gyvenimas ir i\xc5\xa1kilimas\n_START_PARAGRAPH_\nPertinakas gim\xc4\x97 Alboje i\xc5\xa1laisvinto vergo Helvijaus Sukeso s\xc5\xabnum. I\xc5\xa1 prad\xc5\xbei\xc5\xb3 Pertinakas buvo grammaticus (gramatikos mokytojas), bet nusprend\xc4\x97 imtis labiau garbingo darbo ir su u\xc5\xbetarimu tapo kohortos pareig\xc5\xabnu. Jis sugeb\xc4\x97jo pasi\xc5\xbeym\xc4\x97ti karuose su partais ir gavo virtin\xc4\x99 paauk\xc5\xa1tinim\xc5\xb3 ir po paskyrim\xc5\xb3 \xc4\xaf Britanij\xc4\x85 (Legio VI Victrix karo trib\xc5\xabnu) ir prie Dunojaus, jis tapo prokuratoriumi Dakijoje. Marko Aurelijaus valdymo metu jis patyr\xc4\x97 nemalon\xc4\x99 d\xc4\x97l r\xc5\xabm\xc5\xb3 intrig\xc5\xb3, bet buvo pakviestas pad\xc4\x97ti Klaudijui Pomp\xc4\x97janui german\xc5\xb3 karuose. 175 m jis pakeit\xc4\x97 konsul\xc4\x85 ir iki 185 m. Pertinakas buvo Auk\xc5\xa1tutin\xc4\x97s ir Apatin\xc4\x97s Mezijos, Dakijos, Sirijos ir galiausiai Britanijos gubernatoriumi._NEWLINE_180\xe2\x80\x93190 m. Pertinakas tur\xc4\x97jo did\xc5\xbeiausi\xc4\x85 \xc4\xaftak\xc4\x85 Romos senate, kol pretorion\xc5\xb3 prefektas Perenis j\xc4\xaf i\xc5\xa1st\xc5\xabm\xc4\x97 i\xc5\xa1 vie\xc5\xa1o gyvenimo. Po trej\xc5\xb3 met\xc5\xb3 jis buvo sugr\xc4\x85\xc5\xbeintas \xc4\xaf Britanij\xc4\x85, kur mai\xc5\xa1tavo armija. Ten jis m\xc4\x97gino numal\xc5\xa1inti nepaklusnius kareivius, bet vienas mai\xc5\xa1taujantis legionas u\xc5\xbepuol\xc4\x97 jo apsauginius, palikdamas Pertinak\xc4\x85 mir\xc4\x8diai. Atsigav\xc4\x99s Pertinakas grie\xc5\xbetai nubaud\xc4\x97 mai\xc5\xa1tininkus, tokiu b\xc5\xabdu \xc4\xafgydamas drausmintojo reputacij\xc4\x85. Priver\xc4\x8diant j\xc4\xaf atsistatydinti 187 m. buvo ai\xc5\xa1kinama, kad legionai tapo prie\xc5\xa1i\xc5\xa1ki d\xc4\x97l jo \xc5\xbeiauraus valdymo._NEWLINE_Jis buvo prokonsulu Afrikoje 188\xe2\x80\x93189 m., o v\xc4\x97liau Romos prefekt\xc5\xabroje - antr\xc4\x85kart konsulu su imperatoriumi kaip kolega.\n_START_SECTION_\nValdymas\n_START_PARAGRAPH_\nJis tarnavo miesto prefektu, kai Komodas buvo nu\xc5\xbeudytas savo paties \xc5\xa1eimos 192 m. gruod\xc5\xbeio 31 d. Sekant\xc4\xaf ryt\xc4\x85 Pertinakas buvo paskelbtas imperatoriumi. Jo trumpas valdymas (86 dienos) buvo neramus. Jis band\xc4\x97 pam\xc4\x97gd\xc5\xbeioti sant\xc5\xabrius Marko Aurelijaus veiksmus ir band\xc4\x97 pakeisti gr\xc5\xabd\xc5\xb3 tiekim\xc4\x85 Romai, bet susid\xc5\xabr\xc4\x97 su pasiprie\xc5\xa1inimu i\xc5\xa1 vis\xc5\xb3 pusi\xc5\xb3. Antikos ra\xc5\xa1ytojai pasakoja, kad pretorion\xc5\xb3 sargyba tik\xc4\x97josi dosnaus donativo jam tapus imperatoriumi. Negav\xc4\x99 donativo jie tol reikalavo, kol Pertinakas gavo pinig\xc5\xb3, parduodamas Komodo nuosavyb\xc4\x99, \xc4\xafskaitant meilu\xc5\xbees ir jaunuolius, laikytus seksualiniam malonumui. Kovo prad\xc5\xbeioj jis vos i\xc5\xa1veng\xc4\x97 s\xc4\x85mokslo j\xc4\xaf pakeisti konsulu Kvintu Sosijum Falko, kol jis Ostijoj inspektavo gr\xc5\xabd\xc5\xb3 laivyb\xc4\x85. S\xc4\x85mokslininkus ka\xc5\xbekas i\xc5\xa1dav\xc4\x97, Falko buvo atleistas, bet keletui s\xc4\x85moksle dalyvavusi\xc5\xb3 pareig\xc5\xabn\xc5\xb3 buvo \xc4\xafvykdyta mirties bausm\xc4\x97._NEWLINE_193 m. kovo 28 d. Pertinakas buvo r\xc5\xabmuose, kai apie trys \xc5\xa1imtai pretorion\xc5\xb3 \xc4\xafsiver\xc5\xbe\xc4\x97 pro vartus. Antikos \xc5\xa1altiniai nurodo, kad jie gavo tik pus\xc4\x99 pa\xc5\xbead\xc4\x97to u\xc5\xbemokes\xc4\x8dio. R\xc5\xabm\xc5\xb3 sargyba ir r\xc5\xabm\xc5\xb3 pareig\xc5\xabnai jiems nesiprie\xc5\xa1ino. Pertinakas, nors patartas b\xc4\x97gti, nusprend\xc4\x97 su jais tartis ir jam beveik pavyko, kai j\xc4\xaf nud\xc5\xabr\xc4\x97 vienas i\xc5\xa1 pretorion\xc5\xb3. Pertinakas tikriausiai numat\xc4\x97 pavoj\xc5\xb3, tad apsivilko purpuru, atsisak\xc4\x97 suteikti imperatoriaus titulus \xc5\xbemonai ir s\xc5\xabnui, taip apsaugodamas juos nuo pasik\xc4\x97sinimo po jo mirties.'